Adófórum • Téma megtekintése - Költségek elszámolása megbízási szerződéssel
Költségek elszámolása megbízási szerződéssel
Néhány hónapja megbízási szerződéssel honlapokat, portálokat készítek és tartok karban. Sajnos adóügyekben nem vagyok túl jártas. A kérdésem az, hogy költségként az adóbevallásban milyen kiadásokat számolhatok el egy ilyen tevékenység után.
Például elszámolhatom az internet előfizetésem havi díját? Vásároltam egy laptopot is, a munkámhoz elengedhetetlen (személyes megbeszélésekkor stb.), elszámolhatom ennek is a számlázott árát? Szeretnék egy szkennert (lapolvasót) és egy digitális fényképezőgépet is beszerezni, azt is elszámolhatom?
Szóval milyen költségeket számolhatok el, amelyek nem okozhatnak gondot az adóbevallásom elkészítésekor?
Szerző: vib2 » vas. feb. 22, 2009 10:57 am
Megbizási szerzödéssel lehet választani 10%-os költségelszámolást vagy tételes költségelszámolást. A tételesnél el lehet számolni minden olyan költséget amely a munkával összefüggő pl a számitőgép és az internet,a fényképező is ilyen. A 10%-nál nem kell számlával igazolni.
Szerző: memberjoe » vas. feb. 22, 2009 11:48 am
Kedves vib2!
Köszönöm a választ. Azt szeretném még megkérdezni, hogy 2008. évben megbízási szerződéssel szerzett jövedelmem 160000 forint volt, a költségeim viszont a 200000 forintot is meghaladták. A jövedelmet meghaladó költségrész átvihető-e (elhatárolás??) a következő évre (pl. a laptopom árának egy része)? Ennek van valamilyen technikája, vagy erről csak döntök adóbevalláskor és kész?
Szerző: exeo1 » vas. feb. 22, 2009 3:01 pm
Szia MemberJoe!
Szerintem a laptop-od ára, ha meghaladta a 100eft-ot, akkor amúgy sem számolható el egyben költségként, hanem csak amortizálva. Azaz az amortizációs kulcs szerint, csak több (talán 3) év alatt, és időarányosan. Azaz ha pl. 2008. szeptember 1-én vetted, és aktiváltad (használatba is vetted), akkor 2008-ra csak az aktiválást követő 4 hónapra (szept.-dec.) számolhatsz el belőle értékcsökkenést (költséget).
Nem vagyok számviteli szakember, azaz a megadott 100eFt-os határ és a 3 év nem biztos, hogy naprakész információ, de az elv helyességében biztos vagyok.
Tavaly a mi kft-nk is vett egy laptopot ~180eFt+áfa értékben. S a könyvelőnk által akkor elmondottak alapján írtam a fentieket.
Úgy rémlik, ha a laptop nettó értéke 100eft alatt lett volna, akkor egyösszegben is elszámolható lett volna költségként.
Azt írod, hogy honlapok készítésével foglalkozol. Milyen saját web-címen vagy elérhető? Ahol megtekinthetők eddigi munkáid, s ahol ajálatot is lehet kérni tőled? Bármit megtudsz a témában oldani?
Üdv': exeo1